
ON THE BULGARIAN-POLISH ASYMMETRY IN TERMS OF ARCHAIC VOCABULARY. The study 
uses as its basis a collection of 237 words categorised as archaic in Bulgarian which are nevertheless 
actively used in Modern Polish. The aim of the research is to determine the origin of these units and 
the degrees of similarity between Bulgarian and Polish words regarding their lexical form and seman- 
tic properties. The analysis demonstrates that the examined material is mainly of the Slavic origin, 
but it also includes words of French, Latin, Italian, Romanian, German and English origins. Three 
Bulgarian-Polish lexical pairs can be distinguished with relation to their form: 1) identical pairs, 
2) pairs of minimum difference, 3) pairs of larger formal difference. By investigating their semantic 
properties, the lexical pairs can be grouped into: 1) words with identical or similar meaning, 2) words 
with distant semantic similarities, 3) words with no semantic similarities. Research on the Bulgarian- 
Polish lexical asymmetry regarding lexical archaisation contributes to an in-depth description of the 
factors that determine the lifespan of a word - i.e. whether it remains in use or wanes in time. These 


factors may be of linguistic or extra-linguistic nature and are specific to each of the reported cases. 

1. Увод 


Както е известно, лексикалната система на езика в най-голяма степен е зави- 


сима от извънезикови фактори, затова лексиката е неговата най-променлива съставка. 


Тъй като факторите от културно-исторически и обществен характер са специфични 


за отделните общества, промените в областта на лексиката в различните езици не 


протичат равномерно. Поради това близки по произход езици на определен етап от 


своето съществуване могат да представят значителни различия по отношение на лек- 


сикалния си състав. Така например може да се констатира, че определена група лек- 


сикални единици в един език са отпаднали от активна употреба, ав друг родствен 

език функционират нормално, част са от неговата активна лексика. Подобно явле- 
ние може да се наблюдава по отношение на българския и полския език в рамките на 
група лексеми, които показват различия при функционирането си в двата езика, т.е. 
В българския език те са отпаднали от активния речников състав, а в полския език са 
запазили и до днес своята жизненост. 

Българо-полската асиметрия в областта на архаизацията на лексиката, заедно 
с широко коментираните в славянското езикознание старинни черти във фонетиката 
(напр. наличието на носови гласни), подсилва впечатлението у българите за полския 
език като за един консервиран, архаичен, уникален славянски език. В рамкитена бъл- 
гаро-полската сравнителна лексикология проблемът за неравномерната архаизация не 
ебил предмет на задълбочен интерес, а изучаването му има важно теоретично и прак- 
тическо значение, например за изясняване механизма на отмирането на думи, за те- 


орията и практиката на българо-полския превод, за чуждоезиковото обучение и пр. 


2. Обект, цел и материал на изследването 

Обект на настоящото изследване са лексикалните единици в българския език, 
които се приемат за архаични от страна на неговите съвременни носители, но в съв- 
ременния полски език близките им по фонетичен облик съответствия са в активна 
употреба. Целта е тези случаи да се открият, като въз основа на съпоставката между 
българските лексеми и полските им съответствия се установи степента на формално 
и семантично сходство между тях и се направят някои общи изводи относно причи- 
ните за възникналата асиметрия. Основният източник на езиковия материал за проуч- 
ването е Речник на редки, остарели и диалектни думи в литературата ни от XIX u ХХ 
век под редакцията на Стефан Илчев | Илчев 1974], а като допълнителен извор е използ- 
ван също Малък речник на остарели и редки думи в българския език с авторки Пенка 


Радева и Ния Кръстева |Радева - Кръстева 1999]. 


з. Анализ на езиковия материал 

Въз основа на представения по-горе критерий в посочените източници бяха 
открити 237 лексикални единици (вж. Приложение), които се превърнаха в обект на 
по-подробен анализ. Огледът на материала показа, че най-голяма част в него заемат 
лексемите, които са определени в лексикографските източници като диалектни (по- 
нататък - диал.) - около 4006, на второ място е групата на остарелите думи (по-на- 
татък - остар.) – около 25%, а на трето - редките думи (по-нататък - рядко) - около 


15%. Отделни думи са определени още като народни (нар.), старинни (старин.), 

историзми (истор.), книжовни (книж.) или църковизми (църк.) - общо около 20%. 
Всички тези групи думи тук са обединени от общия термин архаична лексика. 

3.1. От гледна точка на произхода повечето от изследваните лексикални еди- 
ници са славянски (74%), като най-много сред тях са заетите от руски език. Срещат се 
заемки и от неславянски езици. 

От руски език или заетите от други езици посредством руския език са следните 
лексеми: балаган, бурса, венгерец, верблюд, виражавам (се), внешен, волентир/волон- 
тир (lac. voluntas), вон, гамаш, глад, глъб, грот, (фр.-рус. грот), гъртан, заочно, Ka- 
раван, кнут, крикна, кукиш, лех/лях, лъск/лъсък, малост, накрит, недавен, отчизна, 
охотник, погода, помимо, посланец, предместие, приправа, притомен, прошло, узки, 
чрезвичаен, щеголство. 

От френски език са думите: боти, девастирам, електорален, етат, кантина, 
карусел, шале/шалет; от латински език: електор/електер, негация, олива, табла, 
фур, цесар; от италиански език: газета, мущард, популо; от източни езици: дуда 
(араб. - тур. dut), йогурт/югурт, nana (пер.-тур.), харач; от румънски език: густ, 
ланц, капуш, мачуга; от гръцки език: варка (ит.-гр.), катехизис/катихизис; от нем- 
ски език: вахмайстер/вахмистър, малер, щандарт, щраф; от английски език: сквер. 

3.2. Всяка от изследваните български лексеми, определени като редки, оста- 
рели, диалектни и пр., притежава съответна лексема в полския език, с която влиза 
в определени отношение въз основа на формата и семантиката. Така например 
въз основа на степента на формалното сходство могат да се разграничат: лексемни 
двойки с пълно формално сходство, лексемни двойки с минимална формална раз- 
лика и лексемни двойки с по-значителна формална разлика. Въз основа на семантич- 
ната близост пък могат да се отделят: лексемни двойки с еднакво или много близко 
значение, лексемни двойки с по-свободни семантични връзки и лексикални двойки 


С формално СХОДСТВО, НО без семантична връзка между лексемите. 


3.2.1. Сравнение на българските и полските лексеми въз основа на фор- 
малното сходство 

А. Лексемните двойки с пълно формално сходство представляват около 3500 от 
общия състав. Подобни двойки са например: близна, Hap., празнина - пол. blizna 
"белег, знак; бок, диал., страна, хълбок - пол. БоК; вояк, диал., войник, боец - пол. 
wojak войник; густ, остар., вкус (рум. gust) - пол. gust; дробно, диал., дребно, 
ситно - пол. drobno; emam, книж. рядко (фр. etat), разрешение да се сече от горски 
район - пол. etat щат; караван, книж. остар. (рус. караван), керван - пол. karawan; 


икра, диал., хайвер - пол. ikra; мних, старин. монах - пол. mnich; напад, рядко, 

нападане, нападение - пол. парад; опаска, диал., пояс, ремък - пол. opaska; погода, 
книж. остар. (рус. погода), време, състояние на атмосферата - пол. pogoda; робиня, 
диал., чаталесто дърво, с което натискат котела, когато правят качамак - пол. robinia 
"бяла акация; сток, диал., улей, по който се стича нещо - пол. stok; ток, рядко, 
течение - пол. tok; хлев, диал., обор, кошара - пол. chlew ‘кочина” чад, старин. 
и диал., дим, пушек - пол. czad; шраф, книж. остар. (нем. Straf), глоба - пол. 2 га 
яд, остар., отрова - пол. jad и др. 

Б. Лексемните двойки с минимална формална разлика, свеждаща се до 1-2 фо- 
неми, заемат най-голямо място сред изследваните лексеми - те възлизат на повече 
от 5096 от общия брой лексеми. Като примери тук могат да бъдат посочени: балаган, 
(рус.), панаирджийска барака, представление - пол. Бай ждап “безпорядък; бол , диал., 
болка - пол. ból; влас, nap., косъм - пол. włos; eeno, нар. зестра - пол. wiano; въси, 
диал., мустаци - пол. мазу; глад, книж., рядко (рус. гладь), гладкост - пол. gładź; жа- 
ден (жъдан), диал., любим, силно желан - пол. żądany; збир (сбир), диал., сбирщина 
- пол. zbiór ‘сбор’; звон, старин., черковна камбана - пол. dzwon; жид, остар., евреин 
- пол. Żyd; кнут, рядко (рус. кнут), камшик, бич - пол. knot ‘фитил’; ле, диал., леност 
- пол. [еп ‘ленивец’; мийка, диал., умивалник - пол. ту] Ка; mnam, Hap., голям чук 
- пол. młot; посланец, остар. (рус. посланец), пратеник - пол. posłaniec; nac, диал., 
пес, куче - пол. pies; речка, Hap., рекичка - пол. rzeczka; спев, рядко, възпяване - пол. 
śpiew; тревник, рядко, тревна площ - пол. trawnik; узки, рядко (рус. узкий), тесен, 
ограничен - пол. ма$Кт; узор, рядко (рус. узор), шарка, украса - пол. м/20г, зугогу; 
чаяние, старин., чакане, очакване - пол. схадеше (się) очакване, дебнене; шандарт, 
остар. (нем. Standart), кавалерийско или флотско знаме - пол. sztandar и др. 

В. Лексемните двойки с по-значителни формални разлики, т. е. по отноше- 
ние на повече от 2 фонеми, заемат около 15% от всички изследвани двойки лексеми. 
Към тях принадлежат изрази като: блудя, остар., блуждая - пол. błądzić (błądzę); 
вепър, рядко, мъжка дива свиня, глиган - пол. wieprz; желудък, диал., стомах - пол. 
żołądek; желва, диал., костенурка - пол. żółw; жеч, диал., жлъчка - пол. 20; demen, 
диал. птица кълвач - пол. dzięcioł; елавник, остар., молив - пол. оЮмек; перперица, 
диал., преперица, пъдпъдък - пол. ргхерібгКа; сегна, диал., пресегна, посегна - пол. 


sięgnąć; твърдина, старин., крепост - пол. twierdza и др. 


3.2.2. Сравнение на българските и полските лексеми по отношение на се- 
мантичното сходство 
А. Повечето от българските лексеми и техните полски съответствия са еднакви 


или близки по значение, напр.: бок, диал., страна, хълбок - БоК; бочка, диал., бъчва 

- пол. beczka; вес, остар., село - пол. wieś; воз, диал., товар, колкото се кара с една 
кола - пол. WÓZ; грот, книж. рядко (фр.-рус. грот), пещера - пол. grot, grota; дробно, 
диал., дребно, ситно - пол. drobno; желва, диал., костенурка - пол. żółw; твърдина, 
старин., крепост - пол. twierdza и др. 

Б. Срещат се лексикални двойки, при които семантичните полета са близки, но 
не се покриват изцяло. Понякога семантичната връзка е доста избледняла и могат да 
се открият само отделни еднакви семантични признаци, напр.: балаган, книж. рядко, 
(рус.), панаирджийска барака, представление - пол. bałagan “безпорядък; балван, 
Hap., много голям камък - пол. bałwan ‘снежен човек, глупак; бурса, книж. остар. 
(рус. бурса), духовна семинария - пол. bursa ‘интернат’; бъкел, диал., воден мехур 
при силен дъжд - 1. пол. БаК “пумпал; чапла; конска муха; 2. bąki газове, пускани от 
организма, пръдня’ (вж. също пол. bable, bańki водни мехури при дъжд’); вдражавам 
се, вдража се, остар., ставам драг, мил, харесвам ce - пол. wdrażać/wdrożyć ‘науча- 
вам, приучавам (някого - към нещо; напътствам (някого - в нещо); въвеждам (нещо 
ново); завеждам (следствие); приобщавам (към тайна); догадая, догадя се, остар., 
догадна, диал., досетя се, предположа - пол. dogadać да кажеш някому нещо лошо, 
dogadać/dogodzić się "да се разбереш, да се споразумееш с някого; думен, диал., уго- 
ворен - пол. duma, dumny ‘торд, който има чувства за собствено достойнство; кнут, 
книж. рядко (рус. кнут), камшик, бич - пол. knot ‘фитил’; лала (пер.тур.), 1. разг. шут, 
смешник; 2. остар. бавачка на деца - пол. lala, lalka ‘кукла’; позор, диал., гледка, зре- 
лище - пол. pozór (pozory) ‘външност, външен вид; предлог’; лъжливо впечатление; 
промка, Hap., тясно място за преминаване на ограда, прелез - пол. prom ферибот; 
робиня, диал., чаталесто дърво, с което натискат котела, когато правят качамак - пол. 
robinia ‘бяла акация; шар, Hap., цвят, багра - пол. зхагу ‘сив; мрък, диал. възчерен 
- пол. mrok мрак. 

В. В няколко случая съвпадението е само на формално равнище, докато значе- 
нието на лексемите в двата езика е съвсем различно. Тези лексеми не произхождат 
от един и същи корен в двата езика, а съвпадението на формите е станало случайно. 
Примерите за това не са много, към тях се причисляват следните случаи: дуда, диал. 
(араб. - тур. dut), черничев плод - пол. duda (dudy) 1. народен музикален инстру- 
мент, 2. пищялка, 3. мърморко, досадник, 4. свирещ на дуда, 5. фамилия’ (бълг. дудук 
(тур. düdük); сгон, диал., задружен лов или риболов (хайка - П. С.) - пол. zgon ‘exitus, 
смърт” (пол. nagonka - бълг. хайка); варка, остар. (ит.-гр.), лодка - пол. Warka град; 
марка бира’ (< маг ‘wrzący, gotujący się płyn; upał; ilość piwa, cukru Ир. otrzymana 
z jednorazowego warzenia’ - по: Doroszewski 1958-1969); капуш, диал. (рум.), кърлеж 


- пол. kapuś ‘доносник’ (в полски език се срещат още близките по звуков облик 

лексеми kapuśniak ‘супа от зеле’ и kapuśniaczek ситен дъжд’); кукиш, книж. рядко 
(рус. кукиш), среден пръст - пол. Kukisz, Kukiś, Kukiz; люх (на mox), диал., на Ba- 


търа, напразно - пол. Luch фамилия и др. 


4. Заключение 

Както се вижда, в речниковия фонд на българския език съществува една не- 
малка група лексикални единици, които от гледна точка на съвременния българин 
се схващат като остарели, същевременно същите или близките им по звучене думи 
в полския език са в активна употреба. Дори един повърхностен поглед върху лек- 
сиката на полския език по отношение на нейното функциониране показва приз- 
наците и на обратната ситуация, т. е. наличието на лексикални единици, които за 
съвременния поляк са със затихнала функция, а в българския език са активни. Като 
примери в това отношение могат да бъдат посочени думи като: Козхага (кошара), 
оБимас (обувам), Кит (кум), swat (сват), зулеКг (свекър), snecha (снаха), żetwa (зълва) 
и много други | вж. Doroszewski, цит. съч.], които могат да бъдат обект на едно специ- 
ално изследване. Всичко това е едно от потвържденията на тезата за неравномерния 
развой на славянските езици в областта на лексиката. 

Във връзка с разглеждания тук проблем интересни са причините, поради които 
е настъпила асиметрията при архаизацията на лексиката в българския и полския 
език. Не е трудно да се забележи, че всеки един от представените случаи на асимет- 
рия е специфичен, интересен и заслужава отделно задълбочено проучване. Погледът 
върху езиковия материал позволява да се твърди, че българо-полската лексикална 
асиметрия в областта на архаизацията е резултат от сложното взаимодействие на 
вътрешноезикови и извънезикови фактори. Един от извънезиковите фактори могат 
да бъдат организираните и целенасочени действия на определени институции или на 
отделни влиятелни личности, свързани с налагането на нов езиков модел в определен 
исторически период. Така например в България в средата на XIX в. се е извършило 
побългаряване на руските заемки чрез промени на фонетичния им и словообразува- 
телния им облик | вж. Бояджиев 1986: 195]. Също така влиянието на други езици може 
да се окаже в основата на асиметрията в употребата, например на прабългарския език, 
както е в случая с лексемата близна, която е била заместена от думата белег. 

Вътрешноезикови процеси на стесняване и разширяване на значението също 
може да бъдат причина за различията между двата езика, например това може да 
се види при лексемата с общославянско разпространение хлев (рус. хлев, укр. хлів, 
сърбохърв. хлијев, словен. Ну), която в българския език е била заменена от „по-спе- 


циализирани” лексеми като обор, кошара, кочина и др., ав полския език е останала да 

функционира, но само с по-тясното си значение ‘помещение за свине. Понякога съв- 
падението между лексемите в българския и полския език е станало съвсем случайно, 
както е например в случая с българската лексема згон задружен лов или риболов” 
и полската Zgon ‘exitus, смърт, при които съвпадението е само формално. В българ- 
ския език думата е свързана с глагола гоня, а в полския език свързването на лексемата 
Zgon, която е имала значение ‘гонене на животни, със смъртта се е извършила в pe- 
зултат на асоциацията с лексемата skon ‘смърт, кончина’ [Вогу$ 2005]. 

С оглед на ограниченото място тук не могат да бъдат разгледани по-подробно 
всички регистрирани случаи на българо-полска лексикална асиметрия по отношение 
на архаизацията, както не могат да бъдат описани и всички причини за тяхното на- 
личие. С пълна убеденост обаче може да се твърди, че тази проблематика, която има 
важно теоретично и приложно значение, заслужава да бъде обект на по-нататъшни 


изследвания. 


ПРИЛОЖЕНИЕ 


Списък на българските архаични думи и техните съответствия 


в съвременния полски език 


Б 

балаган, книж. рядко, (рус.), панаирджийска барака, представление - пол. bałagan ‘безпорядък’ 
балван, Hap., много голям камък - пол. bałwan ‘снежен човек; глупак 

безпечност (рус.), безгрижие, незаинтересуваност - пол. bezpieczeństwo сигурност” 
безстиден, старин.,безсрамен - пол. bezwstydny 

безчинен, остар, неприличен, непристоен - пол. Бегсгуппу ‘бездеен’ 

бечка, gnan., акация - пол. beczka ‘бъчва’ 

близна, Hap., празнина - blizna знак, белег 

блудя, остар., блуждая - пол. błądzić 

блъскавица/блескавица , диал., светкавица, мълния - пол. błyskawica 

бок, диал., страна, хълбок - пол. Бок 

бол, диал., болка - пол. ból 

боти, мн. рядко (фр. bottes), вид зимни обувки - пол. botki 

бочен, диал., страничен - пол. boczny 

бочка, диал., бъчва - пол. beczka 

бредни, книж. остар. (рус. бредни), измислици, измишльотини - пол. brednie 
бризна, диал., ‘бликна, пръсна се, плисна се, разлетя се, лъхна’ - пол. Бгугпас/Бгугвас 
булван, диал., буца - пол. bałwan ‘снежен човек; глупак” 


бурса, книж. остар., (рус. бурса), духовна семинария - пол. bursa “nternat’ 

бъкел, диал., воден мехур при силен дъжд - 1. пол. bąk пумпал; чапла; конска муха; 2. bąki 


‘газове, пускани от организма, пръдня’ 


В 

варка, остар. (ит.-гр.), лодка - пол. Warka град; марка бира’ < war ‘wrząacy, gotujący ѕіе płyn; upał; 
ilość piwa, cukru Ир. otrzymana z jednorazowego warzenia’ 

вахмайстер, вахмистър, книж. рядко, остар. (нем.-рус. вахмистр) - пол. wachmistrz 

вдражавам се, вдража се, остар., ставам драг, мил, харесвам се’ - пол. wdrażać/ wdrożyć 
‘научавам, приучавам (някого - към нещо; напътствам (някого - в нещо), въвеждам (нещо 
ново); завеждам (следствие); приобщавам (към тайна)’ 

вдъх, книж., рядко, поемане въздух, вдишване - пол. wdech-wydech 

велик, диал., голям - пол. wielki 

венгерец, венгерка, книж. остар. (рус. венгерец), унгарец, вид куртка - пол. Węgier, М/еріегка 

вено, нар., зестра - пол. улапо 

вепър, рядко, мъжка дива свиня, глиган - пол. Wieprz 

верблюд, книж. остар., (рус. верблюд), камила - пол. wielbłąd 

веря се, диал., уверявам, обещавам - пол. Zwierzać się доверявам се, изповядвам се” 

вес, остар., село - пол. wieś 

виноберма, диал., гроздобер - пол. winobranie 

виражавам (се), виражение, книж. остар. (рус.), изразявам (се), израз, изражение - пол. 
wyrażać (się), wyrażenie 

влас, Hap., косъм - пол. włos 

внетрешен, диал., вътрешен - пол. Wewnętrzny 

внешен, книж. остар. (рус. внешний) - пол. zewnętrzny 

воз, диал., товар, колкото се кара с една кола - пол. WÓZ 

войскар, остар. войник, военен - пол. wojskowy 

волентир/волонтир, остар. (рус. волентир), войник доброволец - пол. wolontariusz 

вон, наречие, остар. (рус.) вън - пол. мой 

вояк, диал., войник, боец - пол. wojak ‘войник, Wojak ‘марка бира’ 


въси, диал., мустаци - пол. мазу 


Г 

газета, остар. (ит. gazzetta) - pol. gazeta 

гамаш, -и, рядко (рус. гамаша), къси калци, които се поставят над обувки - пол. kamasze 
глад, книж., рядко (рус. гладь), гладкост - пол. gładź 

глъб, книж., рядко (рус. глубь), глъбина, дълбочина - пол. głąb 
гнетен, диал., пълен - пол. впесопу ‘тъпкан, мачкан” 

голя, рядко, ограбвам, оголвам - пол. golić ‘бръсна’ 

гостя, диал., гостувам - пол. возс1с ‘гостувам, приемам гости” 
гражд, диал., кошара за добитък - пол. zagroda 

гроза, диал., страх - пол. groza, zagrożenie 

грот, книж. рядко (фр.-рус. грот), пещера - пол. grot, grota 
губат, диал., устат, - пол. веЫаѕѓу (< gęba ‘уста, разг.) 

густ, остар.(рум. gust), вкус - пол. gust 


гъртан, книж. рядко (рус. горань), гръклян, гърло - пол. krtań 


Д 


девастирам, книж. остар. (фр. Чеуаз!ег), разорявам, опустошавам - пол. dewastować 

делам, дея, стар., действам, върша работа - пол. działać 

детел, диал. птица кълвач - пол. dzięcioł 

джуркав, прил., диал., който не вижда добре, мижав - пол. dziura, dziurka, dziurawy ‘отвор, 
дупка, дупчест” 

догадая, догадя се, остар., догадна, диал., досетя се, предположа - пол. dogadać да кажеш 
някому нещо лошо, dogadać/dogodzić się ‘да се разбереш, да се споразумееш с някого’ 

додатък, остар., добавка - пол. dodatek 

дозволение, дозволявам, Hap., позволение, разрешение - пол. dozwolenie, pozwolenie 

дознавам/дозная, диал., узнавам, научавам, опознавам - пол. doznać да почувствам, да изпитам 
нещо’ 

докачка, диал., обида, оскърбление - пол. dotknięty ‘обиден’ 

домовник, диал., стопанин, собственик, домакин - пол. domownik ‘човек, живеещ заедно 
с други хора в дом или жилище’ 

дробно, диал., дребно, ситно - пол. drobno 

дудна, диал., тътня, кънтя - пол. dudnić 

дуда, диал. (араб. - тур. dut), черничев плод - пол. duda (dudy) ‘народен музикален инструмент; 
пищялка; мърморко, досадник; свирещ на дуда; фамилия’ 


думен, диал., уговорен - пол. duma, dumny торд, който има чувства за собствено достойнство” 


Е 

единак, диал., едничко дете - пол. jedynak 

елавник, остар., молив - пол. ołówek 

електор/електер, книж. остар. (лат. elector), княз, участник в избора на крал - пол. elektor 
‘гражданин с право на глас, избирател” 

електорален, книж. остар. (фр. electorale), изборен, избирателен - пол. elektoralna 

етат, книж. рядко (фр. etat), разрешение да се сече от горски район - пол. etat ‘щат; количество 
дървета за изсичане в определено време; определено число войници и брой доставки 


в армията” 


XK 

жаден (жъдан), диал., любим, силно желан - пол. żądany 

жаждам, жаждя, диал., силно желая, ламтя - пол. żądać “изисквам, управлявам, командвам” 
жарливост, остар., ревност - пол. żarliwość ‘усърдност, усърдие, żarliwy “ревностен, пламенен” 
желва, диал., костенурка - пол. żółw 

желудък, диал., стомах - пол. żołądek 

жеч, диал., жлъчка - пол. 20 жлъчка, жлъч, жлъчен сок 

животен, остар., 1. животински, 2. жизнен - пол. гумо пу жизнен" 


жид, жидовка, жидовски остар., евреин, еврейка, еврейски - пол. Zyd, Zydówka, żydowski 

забирам/забера, диал., 1. започвам, 2. подкарвам - пол. zabieram się 

завеска, завешка, диал., престилка, пола - пол. zawieszka “висящ накит, украшение” 
заглебвам, заглъбна, диал., затъвам, потъна - пол. zagłębyć (się) ‘задълбоча, вдълбоча (се) 
заграднина, диал., ограда - пол. zagroda 

задоволен, остар., доволен - пол. zadowolony 

заочно, книж. рядко (рус. заочно), не лично, задочно - пол. zaocznie 

заход, 1. залез, 2. запад - пол. zachód 

збир (сбир), диал., сбирщина - пол. Zbiór ‘съвкупност, множество’ 

звон, старин., черковна камбана - пол. dzwon, dzwonnica 


злочинец, остар., злодеец - пол. остуйса 


И 
икра, диал., хайвер - пол. іКга 
И 


йогурт /югурт, диал. (тур.), кисело мляко - пол. jogurt 


К 

кантина, рядко (фр. cantine), лавка, будка в казарма, фабрика и др. - пол. Капёупа 

капуш, диал. (рум.), кърлеж - пол. kapuś доносник (КаризшакК супа от зеле, kapuśniaczek ‘ситен 
дъжд) 

кошуля, диал. остар., риза - пол. koszula 

караван, книж. остар. (рус. карава), керван - пол. Кагамап 

карусел, остар. (фр. сагоиѕѕеПе), въртележка за деца с кончета - пол. karuzela 

катехизис, катихизис (гр.), вероучение - пол. katecheza, katechizm 

керка, диал., дъщеря - пол. córka 

кнут, книж. рядко (рус. кнут), камшик, бич - пол. knot ‘фитил’ 

колебка, диал., люлка - пол. kolebka 

конец, старин., край, свършек - пол. koniec 

кот, диал, котак, котарак - пол. kot 

крайна, краина, диал., област, страна - пол. Кгата 

крикна, книж. остар. (рус. крикнуть), викна - пол. krzyknąć 

кукиш, книж. рядко (рус. кукиш), среден пръст - пол. Kukisz, Кик, Kukiz (фамилно име) 


купец, остар., търговец - пол. kupiec 


JI 

лала (пер.тур.), 1. разг. шут, смешник; 2. остар. бавачка Ha деца - пол. lala, lalka ‘кукла’ 

ланц (рум.) остар. верижка за часовник - пол. айс, айсись 

лен, диал. леност - пол. leń ‘ленивец, мързеливец, лентяй’ 

леп, лепост, лепота, лепотен, диал. хубав (по-леп) - пол. 1. lep лепило; 2. lepiej по-добре, 
lepszy ‘по-добър, по-хубав” 


лех/лях, книж. остар. (рус. ляхи), поляк - пол. Lech (име) 

лис, Hap., плешив - пол. tysy 

лих, рядко, долен, лош - пол. licho ‘зъл демон, дявол” 

люх (на люх), диал., на вятъра, напразно - пол. Luch ‘фамилно име’ 

лускам, диал. ‘карам някого много да работи, претоварвам с работа’ - пол. НзКас обелвам, 
лющя, напр. орехи, риба; tuska люспа, ransa; „tuska spada mu z oczu” - „отварят му се очите” 


лъск/лъсък, книж. рядко (рус. лоск), блясък, лъскавина - пол. tysk 


М 

малер, книж. рядко (нем. Maler), художник - пол. malarz ‘художник, бояджия" 

малост, книж. остар. (рус. малость), признак, качество на малък - пол. Małostkowość 
дребнавост" 

манна, рядко, (евр.) “храна, която бог пущал от небето за евреите” - пол. (kasza) manna 

мийка, диал., умивалник - пол. myjka (samochodowa) 

млат, нар. голям чук - пол. młot 

мних, старин. монах - пол. mnich 

мачуга, диал (рум. тдстиса, лат. та еиса) ‘тояга с надебелен точест край, кривак - пол. maczuga 

мрък, диал. възчерен - пол. mrok ‘мрак’ 


мущард, книж. рядко (итал. mostarda), горчица - пол. musztarda 


Н 

навала, диал., навалица - пол. пама! 

наг, стар., гол - пол. парі 

нагнета, натисна, натъпча - пол. nagnieść 

надъх, рядко, настроение, вдъхновение - пол. natchnienie, natchnięty 
накрит, книж. остар. (рус. накрытый), покрит, застлан - пол. nakryty, nakrycie 
напад, рядко, нападане, нападение - пол. napad 

негация, книж. рядко (лат. negatio), отричане, отказване - пол. negacja 
недавен, книж. рядко (рус. недавний), неотдавнашен - пол. niedawny 


нинешни, остар., сегашен - пол. niniejszy 


О 

олива, книж. остар. (лат. oliva), маслинено дърво - пол. oliwa зехтин; oliwka ‘маслинка’ 

опаска, диал., пояс, ремък - пол. ораѕКа 

отвалям, диал., отмествам чрез прехвърляне - пол. odwalać ‘отвалям, отхвърлям, отмятам” 
отпуст, църк., свършване на литургия - пол. odpust 

отчизна, книж. остар. (рус. отчизна), отечество, родина - пол. Ojczyzna 

охотник, книж. (рус. охотник) ‘човек, който иска, желае нещо; кандидат за нещо’ - пол. ochotnik 


‘доброволец, напр. straż ochotnicza доброволна пожарна команда” 


П 
падам, диал., спирам, отсядам - пол. wpaść (до kogoś z wizytą), пр. wpadnij до mnie 
паливо, диал. ‘горивен материал, гориво; огниво - пол. paliwo ‘гориво, напр. бензин, нафта 


паличка, диал., пръчица - пол. pała ‘кол’; patka 

паст, стар., уста, гърло - пол. paść 

пастух, диал., пастир - пол. pastuch 

пасхален, църк., великденски - пол. paschalny 

перперица, диал., преперица, пъдпъдък - пол. рггерогка 

побожен, диал., набожен - пол. pobożny 

поводие, диал., наводнение - пол. powódź 

погода, книж. остар. (рус. погода), време, състояние на атмосферата - пол. pogoda 

поднебие, книж. рядко, поднебесно пространство - пол. podniebienie “небце” 

позор, диал., гледка, зрелище - пол. рогдг (рохогу) ‘външност, външен вид; предлог’; лъжливо 
впечатление 

покровец, църк. ‘плат, с който покриват дискоса или чашата за причастие” - пол. роКгоулес 
‘калъф’ 

помимо, книж. рядко (рус. помимо), въпреки, против желанието - пол. ротіто 

популо, книж. остар. (ит. populo, lat. populus), простолюдие - пол. poput 

посланец, книж. остар. (рус. посланец), пратеник - пол. posłaniec ‘пратеник, разсилен’ (но: 
posłanka ‘депутатка, poseł депутат”) 

поспеша, диал. побързам - пол. pospieszyć się 

поспешно, книж. остар., бързо - пол. м pośpiechu ‘набързо, прибързано’ 

предместие, книж. остар. (рус. предместье), предградие - пол. przedmieście 

претърг, книж. остар. повторен търг - пол. przetarg ‘търг’ 

прибия, диал., забия, забода - пол. przybić 

пригода, диал. 1. удобство, 2. удобен случай, 3. грижи за нещо - пол. przygoda ‘приключение’ 
(wygoda ‘удобство’) 

приида, диал., дойда, приближа - пол. przyjść 

приправа, книж. остар. (рус. приправа), подправка за ястие - пол. przyprawa 

притомен, книж. (рус. притомленый), уморен, изтощен - пол. przytomny ‘в съзнание, 
хладнокръвен” 

промка, Hap., тясно място за преминаване на ограда, прелез - пол. prom ферибот” 

прося, остар., моля, искам - пол. prosić 

прошло, книж. рядко (рус. прошлое), минало - пол. przeszło “повече от; przeszłość минало” 

пружа, диал., протягам, простирам - пол. pruzić, prużenie ‘постепенно поддаване на действието 
на невисока температура’; próżnia ‘празно пространство, вакуум” 

пупест, диал., коремест - пол. pupiasty с голям задник’ (< pupa, фр. poupe “меки части, задник’) 

пчешки, диал., кучешки - пол. psie (< pies) 


пъс, диал., пес, куче - пол. р1е5 


Р 

разведеница, рядко, разведена жена - пол. rozwodnica 

разжаля, диал., нажаля, трогна - пол. rozżalony 

ремеслен, книж., остар. (рус. ремесленный), занаятчийски - пол. rzemieślniczy 
речка, Hap., рекичка - пол. rzeczka 

рик, книж. рядко, животински рев - пол. ryk 


рикам, рича, диал., надавм рик, рев - пол. ryczeć 

робиня, диал. чаталесто дърво, с което натискат котела, когато правят качамак - пол. robinia 
‘бяла акация’ 


руд, нар., 1. за вълна - мека, къдрава, 2. за овца - с мека и къдрава вълна - пол. гиду ‘риж’ 


С 

сад, остар. (рус. сад), градина - пол. sad ‘овощна градина 

самоволие, остар., своеволие - пол. samowola ‘своеволие, юрид. 

сгон, диал., задружен лов или риболов - пол. Zgon ‘exitus, смърт” 

сегна, диал., пресегна, посегна - пол. sięgnąć 

сквер, книж. (англ. square), малък площад или градинка на площад - пол. skwer 

скъпец, остар., скъперник - пол. ѕкаріес 

слабна, диал., отслабвам - пол. ЗаБпас 

сносвам, сносям, диал., понасям, изтърпявам - пол. znosić 

сойка, диал., пакостник, хитрец - пол. sojka ‘птица от рода на враните, сойка”; Sojka (фамилно 
име) 

спев, книж., рядко, възпяване - пол. Śpiew 

спеша, остар., бързам - пол. śpieszyć się 

ставям, диал., поставям - пол. stawiać ‚поставям, слагам, черпя, залагам‘ 

стид, стидлив, стидливост, стидя се, остар., срам - пол. wstyd 

стиск, стисък, рядко, стискане, притискане - пол. odcisk 

сток, диал., улей, по който се стича нещо - пол. stok 

стражар, стражник, остар., пазач, нагледвач - пол. stróż; straż pożarna ‘пожарна служба; strażak 
пожарникар" 

строп, диал., етаж - пол. зор ‘плоча между етажите” 

стъпа, книж., рядко (рус. стопа), крак, стъпка - пол. згора 1. анатом. ‘ходило, 2. прен. ‘мяра, напр. 


stopa procentowa ‘лихвен процент” 


Т: 

табла, остар., (лат. tabula), 1. плоча за писане в училище, 2. табела - пол. tablica дъска в учебна 
стая, 2. ‘табела’ 

твърдина, старин., крепост - пол. twierdza 

тилна, диал. ударя отзад, в тил - пол. tyt ‘заден край’ 

тирвам, тирна (се), диал., подгонвам, подкарвам; втурна се - пол. (угас, разг. ‘работя тежко, мъча се’ 

ток, рядко, течение - пол. tok 

толеранция/толеренция, книж., остар., (фр.), търпимост, толерантност - пол. tolerancja 

тревник, рядко, тревна площ - пол. trawnik 

трошка, диал., 1. трошица, 2. мъничко - пол. trochę, troszkę 


тълмач, книж., CTAP., 1. тълкувател, 2. преводач - пол. ttumacz 


y 
убог, убогост, старин., беден - пол. ubogi, ubogość 
убрус, диал., кърпа - пол. obrus 


уд, остар., телесен член; крайник - пол. udo 

узки, книж., рядко, (рус. узкий), тесен, ограничен - пол. wąski 

узор, книж., рядко, (рус. узор), шарка, украса - пол. ууг0г, могу 

уломък, диал., отломка, отчупен къс от нещо - пол. Шотек 

уникна, диал., наведа, наклоня глава - пол. ип пас “избегна, предотвратя” 
уривам, диал., отнасям се зле, отритвам - пол. игумас ‘прекъсвам’ 

усмех, рядко, лека усмивка - пол. uśmiech 

утека, диал., избягам - пол. uciec, исіекпе, uciekam 


учиня, диал., сторя, извърша - пол. исгушс 


Ф 


фур, диал. (лат.), чувал - пол. wór, worek 


X. 

хамщина, книж., рядко (pyc.), простащина, селяндурство - пол. chamstwo 

харач, (тур.) 1. истор. личен данък, плащан някога от мъже немохамедани, 2. остар. данък 
изобщо - пол. haracz ‘рекет, изнудване” 


хлев/хляв, диал., обор, кошара - пол. chlew ‘кочина’ 


Ц 


цвол, диал., 1. стрък, стъбло, 2. вид растение, което се яде - пол. смаі ‘вид конски ход” 


цесар, цесарка, рядко (от лат. соб.), цар, царица - пол. cesarz 


Ч 

чад, старин. и диал., дим, пушек - пол. Czad дим, пушек, сила 
чаяние, старин., чакане, очакване - пол. ста!6 51е ‘очквам, дебна’ 
чрезвичаен, книж., рядко (рус.) – пол. nadzwyczajny 


чта, старин., почитам - пол. сг2с1с 


Ш 
шале/шалет, книж., рядко (фр. shalet), лятна къща, хижа в планината - пол. szalet тоалетна 


шар, Hap., цвят, багра - пол. szary сив” 


щандарт, остар. (нем. standart), кавалерийско или флотско знаме - пол. sztandar 
щеголство, книж. остар. (рус. щегольство), контене, гиздене - szczegół 


шраф, книж. остар. (нем. Straf), глоба - пол. sztraf 


Ю 


юн, остар., млад, младежки - пол. јипіог 


Я 


яд, остар., отрова - пол. jad 

